"Dit was soos 'n sprokiesverhaal in 'n pragtige omgewing met 'n bietjie woud, 'n bietjie plaas, 'n bietjie see en baie elemente van die beeldskone natuur. Ons was die prins en prinses vir die dag wat ons met al ons geliefdes gedeel het. Dit was 'n dag vol liefde, geluk (insluitend trane van geluk) en baie genade. Ons troudag was die perfekte dag om voor God ons trou aan mekaar te beloof.”